"จุรินทร์’ ลงเบตง แก้ปัญหา 7 ประเด็นความต้องการของประชาชน ยกระดับเมืองท่องเที่ยวยะลา
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ พร้อมด้วยนายนิพนธ์ บุญญามณี รัฐมนตรีช่วยว่าการกระทรวงมหาดไทยและคณะ ลงพื้นที่อำเภอเบตง จังหวัดยะลา ประชุมทีมเซลล์แมนยะลาและตรวจติดตามสถานการณ์การค้าในจังหวัดยะลา โดยมีนายชนธัญ แสงพุ่ม รองเลขาธิการศูนย์อำนวยการบริหารจังหวัดชายแดนภาคใต้ (ศอ.บต) นายธีรุตม์ ศุภวิบูลย์ผล รองผู้ว่าราชการจังหวัดยะลา หัวหน้าส่วนราชการ ภาคเอกชนและประชาชนในพื้นที่เข้าร่วมประชุมและให้การต้อนรับรองนายกรัฐมนตรีและรัฐมนตรีว่าการกระทรวงพาณิชย์ แถลงภายหลังหารือกับหัวหน้าส่วนราชการและภาคเอกชนในพื้นที่ว่า มีประเด็นที่เป็นข้อสรุป 7 ประเด็นคือ กรณีเรื่องภาคเอกชนต้องการให้มีการผ่อนปรนผังเมืองยะลา เพื่อให้ภาคเอกชนสามารถสร้างห้องเย็นในการจัดเก็บทุเรียน หรือผลไม้ได้โดยสะดวกขึ้น ไม่จำเป็นต้องนำไปฝาก หรือเช่าห้องเย็นในพื้นที่อื่นๆ ซึ่งขณะนี้ปริมาณผลผลิตทุเรียนมีจำนวน 30,000 ตันต่อปี แต่มีห้องเย็นในพื้นที่ที่จะรองรับเพียง 10,000 ตัน โดยมอบหมายให้ทางจังหวัดยะลา ได้มีการหารือกันอีกครั้งเป็นระยะเวลา 1 เดือนเพื่อพิจารณาสภาอุตสาหกรรมจังหวัด เสนอขอให้ภาครัฐต่ออายุเงินกู้ดอกเบี้ยต่ำ ที่ธนาคารออมสินปล่อยกู้ผ่านธนาคารพาณิชย์และธนาคารพาณิชย์ปล่อยกู้ให้กับผู้ประกอบการในพื้นที่จังหวัดชายแดนภาคใต้ในอัตราดอกเบี้ยเพียง 1.5 ต่อปี โดยขอต่ออายุไปอีก 5 ปี คือในปี 2566-2570 สำหรับเรื่องนี้ ศอ.บต.ได้มีการประชุมหารือและมีมติต่ออายุในห้วงปีดังกล่าวแล้วประเด็นเรื่องความต้องการแรงงานต่างด้าว โดยเฉพาะเมียนมากับกัมพูชา โดยตั้งแต่วันที่ 1 กันยายน 2564 ได้มีการอนุญาตให้มีการขึ้นทะเบียนแรงงานต่างด้าวในพื้นที่จังหวัดชายแดนภาคใต้ตาม MOU ที่ได้มีการลงนามไว้ แต่จำเป็นต้องใช้ระยะเวลาและกระบวนการดำเนินเป็นระยะเวลา 3 เดือนเนื่องจากเงื่อนไขที่ ศบค. กำหนดในเรื่องของมาตรการการแพร่ระบาดของโรคโควิด -19ในส่วนข้อสรุปประเด็นที่ เป็นประเด็นของการจัดงานวิ่งเทรลของอำเภอเบตง จังหวัดยะลา จัดขึ้นในวันที่ 6-8 พฤษภาคม 2565 นี้ และคาดว่าจะมีนักวิ่งจากทั่วโลกเข้าร่วมการแข่งขันเป็นจำนวนกว่า 1,000 คนและคาดว่าจะมีนักท่องเที่ยวเข้ามาอีก 3,000-5,000 คน ซึ่งประสงค์ให้กระทรวงพาณิชย์ได้เข้ามาจัดงานเพื่อดึงดูดนักท่องเที่ยวให้มากขึ้น ทั้งนี้กระทรวงพาณิชย์จะมีการจัดมหกรรมการค้าชายแดนและการจัดกิจกรรมจับคู่ธุรกิจระหว่างผู้ผลิตสินค้าที่มีศักยภาพ 60 รายการของจังหวัดชายแดนภาคใต้กับผู้ซื้อในประเทศและต่างประเทศ ผ่านระบบออนไลน์ โครงการบำบัดน้ำเสียของเทศบาลเมืองเบตง โดยรัฐมนตรีช่วยว่าการกระทรวงมหาดไทยลงพื้นที่มาช่วยดูแลตั้งแต่เบื้องต้น ซึ่งขณะนี้มีการดำเนินการ MOU ระหว่างองค์การจัดการน้ำเสียกับเทศบาลเมืองเบตงเมื่อเดือนกุมภาพันธ์ที่ผ่านมาแล้ว ซึ่งอยู่ระหว่างการดำเนินการสำรวจออกแบบและจะมีการจัดทำงบประมาณต่อไปการแก้ไขปัญหาน้ำท่วมอำเภอเบตง ซึ่งมีการเตรียมการก่อสร้างอ่างเก็บน้ำชลประทาน เพื่อแก้ไขปัญหา โดยนายนิพนธ์ บุญญามณี จะเป็นผู้ประสานงานกับรัฐมนตรีว่าการกระทรวงเกษตรและสหกรณ์กับกรมชลประทาน เพื่อบรรจุโครงการดังกล่าวเข้าสู่แผนงานประเด็นอาคารด่านศุลกากรและด่านตรวจคนเข้าเมืองอำเภอเบตง ที่มีสภาพชำรุดทรุดโทรม ขณะนี้พบว่า อาคารด่านตรวจคนเข้าเมืองมีงบประมาณ 5.2 ล้านบาท ที่จะซ่อมแซมตั้งแต่เดือนพฤษภาคม 2565 เป็นต้นไปแล้ว ส่วนอาคารศุลกากรได้มีการประสานอธิบดีกรมศุลกากรให้ลงพื้นที่มาช่วยดูแล เพื่อดำเนินการในการรองรับนักท่องเที่ยวต่อไป